Han studerte med sin far på Statens håndverks- og kunstindustriskole, og gikk også på Statens kunstakademi. Han debuterte på Høstutstillingen i 1937. Hans arbeider omfatter blant annet flere større utsmykkingsoppdrag: Stavanger Krematorium, Kongeskipet Norge, Folketeatret og flere cruiseskip. Han laget scenografi til mange oppsetninger ved Nasjonalteatret, Det Norske Teater og Oslo Nye teater. Paris var et hyppig motiv i hans malerier.